Argi gera dadila,
ez naiz mafioso bat.
Nire negozioa zaila da, eta batzuetan hitzetik hortzera
hartu behar dira erabakiak.
Drogekin zerikusirik du?
Gorroto ditut drogak.
-Prostituzioa? Apustuak? -Ez bata ez bestea.
Iruzur piramidala? Ustelkeria?
Armak.
Errifleak, granadak, misilak, lehergaiak eta munizioa.
-Trafikatzailea zara? -Ez.
Ez naiz trafikatzailea.
Ez kontrabandista ez gaizkilea.
Nire enpresa guztiz legezkoa da.
Ziurtagiri eta baimen guztiak dauzkat.
Bitartekaria baino ez naiz.
Noren bitartekaria?
Gobernu eta enpresen
artekoa, baina beti legezkoa.
Eta hildako tipoak?
Legezkoak dira?
Duela lau hilabete,
napalma erosteko eskatu zidan bezero batek.
Badakizu zer den?
Lehergai bat.
Bai, lehergai bat.
Zoragarria, gelatina bezalakoa.
Baina aurkitzen oso zaila da,
Marokoko broker bat deitu nuen,
Saharan erabili zuten eta.
Baina iruzurgile bat zen.
Sotoko tipoa?
Sotoko tipoa.
Gezurretako napalma saldu nahi zidan.
Aizundua.
Eta hori oso larria da.
Izen ona izatea oso garrantzitsua da
bitartekarientzat.
Produktu kaskarra saltzen badut, ez didate berriz deituko.
Eta akabo dena.
Hondamendi galanta.
Eta eskarmentua emateko giltzapetu zenuten?
Zer gertatu zitzaion?
Eta orain zer?
Ez dakit.
Zer egin nahi duzu?
Nik?
Tipo bat hil duzu.
-Ez. -Bai.
Ez.
-Bai. -Ez.
Erori egin zen.
Ez adarrik jo, Oskar.
-Nik nahi nuena... -Noski.
Denok nahi dugu zerbait.
Nire emazteak, seme-alabek, nik,
Pontzio Pilatok eta Ama Birjinak ere.
Nahi izatea erraza da.
Nire alaba zutaz fidatzen delako
esan dizut hau.
Guztiz fidatzen da.
Ez dut arazorik nahi.
Inork ez du arazorik nahi.
Baina errealitatea bestelakoa da,
eta arazoen aurrean zer egin jakin behar da.
Ez daitezen areagotu.
Eta, bestela, deuseztatu.
Horregatik ez dut sekreturik ez gaizki ulerturik nahi.
Familiara sartzen bazara, benetan gure familia izango zara.
Elkar lagunduko dugu.
Gure dohain eta akatsekin.
Baina zuk erabaki behar duzu.
Zer erabaki?
Marbellan gimnasio bat ireki nahi duzu?
Ezetz esaten badut giltzapetuko nauzue?
Nire alabak etxera eramango zaitu,
eta ez zaitu berriz ikusiko.
Nire hitza duzu.
Eta baietz esaten badut?
Orduan, esango dizut:
"Ongi etorri Farad familiara".
Nire etorkizuna aldatzeko azken aukera izan zen.
Ezetz esan nezakeen,
etxera itzuli, errutinara,
eta faradtarrak inoiz ezagutu ez banitu bezala jokatu.
Baina ez.
Bide ezezaguna aukeratu nuen,
bide gertagaitza eta liluragarria,
nire bizitzarekin zerikusirik ez zuena.
Familia aukeratu nuen.
Marbella aukeratu nuen.
Costa del Sol beste mundukoa zen,
paradisua.
Eguzkia, hondartza, edertasuna...
Inor izan nahi bazenuen, hura zen toki egokia.
FARADTARRAK
Ni bezalako batentzat,
beste planeta bat zen hura.
Leok argi utzi zidan lehen egunetik.
Gimnasio berriko kudeatzaile izendatu ninduen.
Ez nuen notariorik ere ordaindu.
Kendu kartela!
ALOKAIRUAN
Madrileko luxuko etxeak liluratu baninduen,
Marbellakoa ikusi ez nuelako izan zen.
Gorabidean dauden artisten lan asko dauzkagu.
Hauek, esaterako.
Horizonteak dute izena.
Moneten lanaren berrinterpretazio klasikoa da.
Zer sentiarazten dizute?
Bada...
-Ezinegon moduko zerbait. -Bai.
Ezinegona, hori da.
Barruko igerilekua.
Apetak eman zigulako,
zeren Marbellako eguraldia paregabea da.
Hemen egingo duzue lo zuk eta Sarak.
Sara eta biok?
Gurekin geratuko zara, ez dizu esan?
-Nahi baduzu. -Bai.
Baina, ez dakit, gonbidatu gelan egongo nintzela uste nuen.
Baina ez zara gonbidatu bat.
Ez duzue zertan ezkondu elkarrekin lo egiteko.
Ongietorri opari bat ere eman zidaten.
Ordutik, Sara eta ni bikote bilakatu ginen.
Ostiralean aparejadorea dator gimnasioa ikusteko.
Zein zoru mota nahi dugun ere esan diot.
Dena oso azkar doa, ezta?
Zer esan nahi duzu?
Duela aste bete, Madrilen, Alucheko pisutxo baten bizi nintzen,
eta bat-batean, hau...
Prozesatu egin behar dut.
Agian ez dut nahi prozesa dezazun.
Ez dut nahi damutu zaitezen.
Agian zu damutuko zara.
Zergatik?
Mutil sofistikatu eta ikasiekin egotera ohituta egongo zara.
Horren beldur zara?
-Kautxuzko zorua. -Zer?
Gimnasiorako. Ez onartu binilozko moketarik.
Elkarrekin joango gara, ezta?
Ni Afrikara noa ostiralean.
-Afrikara? -Angolara.
Napalmaren bezeroa han dago. Hori konpontzera noa.
Nola?
Napalmaren ordez, minak eskainiko dizkiot,
deskontu eta guzti.
Berdina al da?
Moët Chandonik ez badugu,
cavarekin moldatu behar.
Napalma Moëta da?
Konponbideak aurkitu behar dira beti.
Garrantzitsuena, Oskar,
irudimena da.
Irudimena baduzu, asko irabaziko dugu.
Hemen jacuzzia.
Bi jacuzzi jarri behar dira.
Aldagela bakoitzean bat.
Bai, bi hobeto, bai.
Lyonetik ekarriko dituzte.
Ongi da.
Hemen lurrunezko bainugela bat jartzea pentsatu dut.
Oso ondo.
Eta aurrerago sauna bat ere
jarri dezakegu.
Batzuek sauna behar dute argaltzeko.
Ados.
Dena kudeatzeko gai izango zara?
Jakina.
Gimnasioa aparta izango dugu.
Ez zara gimnasioarengatik bakarrik etorri.
Nire alaba da garrantzizkoena.
Dirua irabaziko dugula badio, fidatuko naiz.
Baina nire lehentasuna bera zoriontsu izan dadin da.
Horregatik, gogor lan egin behar duzu.
-Hemen naiz. -Primeran.
Probatu bureka, benetan ona dago, eta bero.
Haragizko bilkariak dira, amaren plater onena.
-Zu ere Aljeriakoa zara? -Ez, ni Kataluniakoa naiz,
baina Parisen jaio eta hazia.
Itxura zoragarri du denak.
Dastatu, ikusiko duzu.
Marbellako bizitza zoragarria da.
Madrilera itzultzea izango da gogorra.
-Madrilera? -Aizu...
Gimnasioarena ez bada ondo irteten.
-Ondo aterako da! -Ez ekarri zorte txarra.
Franen klinika gaizki joan zen,
eta hemen arabiar denek dituzte zaldiak.
Nor da Fran?
Sararen mutil-lagun ohia, albaitaria.
Diskoteka bat ireki nahi zuen bat ere izan zuen.
Beste batek higiezinen agentzia.
Ez! Hori ikaragarria zen.
-Ikaragarria. -Ama.
-Jasanezina. -Ez egin jaramonik.
-Enpresa-sortzaileak gogoko ditu Sarak. -Kirten hutsa zara.
Madril ez da horren txarra, ni oso pozik nago han.
Horregatik ez duzu gainditu lehen urtea?
Musikarengatik dio.
PolyGramekin sinatuko du.
Diskoko abestiak ia prest daude.
Disko bat grabatuko duzu?
Noski.
Sheena Easton berria izango da.
Joan pikutara.
Putakume hori.
Nor da?
Nabil Mawad.
Napalmaren iruzurgileak bidali zituena.
-Hori da. -Baina ez dugu frogarik.
Zergatik agurtzen dizue?
Aurpegi bikoa delako.
Mawaden lehiakide nagusia da nire aita.
Guk ezkertiarrekin egiten ditugu salerosketak,
Mawadek CIArekin,
eta komunismoaren aurkako gerrillekin.
Lehiakideak zarete?
Bai, eta bere etxea ikusita,
ezetz asmatu nork irabazten duen gehien?
Kapitalistek gehiago ordaintzen dute.
Ahozko arau bat dugu,
beste aldearekin salerosketarik ez.
Mawadek ez du Kalashnikov edo RPG7rik saltzen,
eta guk ez dugu Stinger edo M-16rik saltzen.
Napalma amerikarrek sortu zuten.
-Bere eremuan sartu zarete. -Salbuespenak daude.
Kaka. Urdaiazpikoa.
Urdaiazpiko iberikoa eraman behar dut.
Henryk, nirekin datorren aitaren lagunak
beti urdaiazpikoa eskatzen dit.
Zurekin joa nahi dut Angolara.
Zuk? Zertarako?
Bakarrik egon ez zaitezen.
Halako bidaia ez da txantxa.
Nola dakizu?
Bezero bat ikustera zoaz napalmik ez duzula lortu esateko.
Ez du itxura ona.
Bihotz ematera etorri nahi duzu?
Baliteke.
Jarraitu gimnasioarekin.
Ez zaitez esku hutsik geratu, gehiegi eskatzeagatik.
Ez dut gehiegi nahi.
Ez kezkatu nitaz.
Arazorik bada, urdaiazpikoa.
Dezente hobetu duzu!
Aberaskume bilakatu zara?
Tori.
Gimnasiorako eman zenizkidan 150 000 pezetak.
Ez dut zure dirudik nahi.
Zurea da.
Horretarako etorri zara?
Egia esateko, ez.
Burutik jota zaude.
20 urte daramatzazu lehergaiak sortzen meatzeetan.
-Ez al zara gimnasioarengatik joan? -Hain zuzen ere.
Zer zerikusi du napalmak aerobikarekin?
Familiari laguntzea.
Eurek eskatu dizute?
Ez dakite ezer.
Baina arazo bat daukate,
eta TNT, dinamita, Goma-2 sortzen aditua zara zu.
Ziur napalma ere egin dezakezula.
Sinestezina da hau.
Biontzat litzateke onuragarria, Manuel.
Zertarako? Kartzelara joateko?
Inor ez da kartzelara joango.
Legezkoak dira, baimenak dituzte.
Hori esan dizute?
Ezagutu beharko zenituzke.
-Bestelakoak dira. -Benetan?
Ez dira zuk uste bezalakoak.
Ikasiak dira.
Arte abstraktua ulertzen dute.
-Zer axola du horrek? -Sentiberatasun seinalea da.
Jende sentiberak pentsatzen du.
Napalm zurrusta bat Picassoren Gernika-rekin nahastu,
eta Gandhi bilakatuko gara.
Entzun, Manuel.
Zure bizitza zulo honetan pasa nahi baduzu,
piroteknia isila asmatzen,
primeran iruditzen zait.
Baina aurrezkirik gabe geratzen zarenean
etxera itzuli beharko duzu emaztearekin...
-Ez nazazu gogaitu! -...orduan, ez kexatu,
eta ez deitu, zure aukera galdu duzu eta.
Zorte on, Manuel.
Napalmaren basea oso erraza da.
Naftalina eta azido fosforikoa.
Arazoa kopurua da.
Kopurua?
Bidoi bat egin dezaket eta hor bertan leherrarazi.
Baina zure familiak oihana erre nahi badu...
Bidoi bat nahikoa da.
Ados.
Hemendik aurrera, dolarretan.
Primeran.
MALAGAKO AIREPORTUA
Erosi duzu urdaiazpikoa?
Zezina erosi dut badaezpada.
Zer zabiltza?
Ezustekoa eman nahi nizun.
Ez zenuen nahi?
Oskar, ezin duzu gimnasioa utzi.
Hilabetean ireki behar dugu.
Ez kezkatu. Lanak bukatu dituzte.
Bezeroak aurkitzea baino ez da falta.
Burutik jota zaude.
Nola ez nintzen ba etorriko?
Gainera, Alemaniako punta-puntako kamera erosi dut.
Eta, ikusi hau,
portugesezko hiztegi bat.
Bezeroak ez dira angolarrak, Kubako armadakoak baizik.
Eta zergatik goaz Luandara?
Kubari buruz nekien bakarra Machín kantuak
dantzari mulatoak,
eta Fidel Castroren argazkiak ziren.
Baina Sarak esan zidan, 1959ko iraultzaren ondoren,
Hirugarren Munduko gerrilen
idolo bilakatu zela Castro.
Laguntza eta zigarroak bidaltzeaz gain, armak eta soldaduak
bidaltzen zizkien.
25 urtetan zehar,
Kubak aholkulari eta tropak izan zituen Aljerian,
Vietnamen, Yemen hegoaldean,
Kongon, Bolivian, Venezuelan, Nikaraguan,
Mozambiken, Ginea-Konakryn...
Israelen aurka ere borrokatu zuten Gonalgo gainetan
siriarrekin batera.
Etiopiarrei lagundu zien 10 000 gizonekin
eta tanke brigada batekin Ogadengo Gerran.
Eta 30.000 soldaduko armada bat bidali zuen Angolara
Hego Afrikaren inbasioa geldiarazteko.
Ordutik, han zeuden Savimbiren
gerrilla antikomunisten aurka borrokatzen.
Halako uhartetxo batek, nola izan dezake inperio batek adina indar?
Errusiarrek ordaintzen dute?
-Tori. -Milesker.
Errusiarrek armak ordaintzen dituzte, Angolak gainerakoa.
Oso ondo ordaintzen dute.
Herrialde aberatsa da, diamanteak, petrolioa...
Kubak erabaki taktikoak hartzen ditu.
Zer irabazten du Kubak?
Politikan eragiteko boterea, NBEn laguntza...
Eta zure familiak zer zerikusi du?
Kubak ez du hornitzaile bakar bat edukitzea gogoko.
Batez ere gauza puntualetarako.
Napalma, esaterako.
Film batean sentitzen naiz.
Ikusiko duzu iristean.
Henry!
Ilobatxo!
Zenbat hazi zaren!
Zu ikusteko irrikitan nengoen.
-Milesker etortzeagatik. -Nola ez?
Zure kabuz joango zinelakoan?
Ez, noski. Urdaiazpikoa ekarri duzu?
Iberiko onena.
Zein gozoa!
-Oskarrek zezina ekarri dizu. -Kontxo.
-Urte askotarako. Mila esker. -Berdin.
-Oskar, ezta? -Bai.
Nire mutil-laguna.
Arraioa! Botilaren mutila?
Mila esker. Goazen kanpora.
Hor dago nire autoa.
Oskar, ezta? Hartu maleta eta sartu atzealdean.
Itzela da!
Hemendik, barrura.
Mila esker.
Listo.
Claymore minekin konpentsatuko diegu.
Ez dira hain deigarriak eta oihanerako hobeak dira.
Ez kezkatu. Oskarrek badaki.
Familiakoa da orain.
Patriciorentzako ez da nahikoa izango, ezagutzen duzu.
Lagundu konbentzitzen.
Ni ados nago.
Napalma kaka dela uste dut.
Habanakoek ere ez dakite.
-Fidel jabetzen bada, haserretuko da. -Zergatik?
Arma inperialista delako. Fama txarra dauka.
Kubatarrok fosforo zuria nahiago dugu. Hilgarria, baina isilagoa.
Eta zein da arazoa?
Oihanean napalma eraginkorragoa dela.
Plana izorratu dela esatea da hoberena.
-Ez. -Minekin saltzen saiatuz gero,
gehiago haserretuko da. Ondo ezagutzen dut.
Hemen gaude, honezkero. Saiatu gaitezen.
Patriciok urdaiazpikoa gogoko du?
Inork sozialismoa eraiki nahi duela esaten duenean,
nik hau esaten diot:
"Benetako xanpaina dastatu duzu
Errusiako shampaskoyearen ordez?"
"Alderatu dituzu pata negra urdaiazpiko iberikoa eta Bulgariako mortadela?"
Iraultzaile zabiltza, Henry.
Ez dezagun gure burua engainatu.
Gerra Hotza irabazteko, eman janari ona herritarrei.
Ez dizute Espainiara joaten uzten, desertatuko zenukeelako.
Ez, laztana, baina urte asko pasa ditut
ametsengatik borrokan,
eta nekatzea normala da.
Ziur zure aitak ulertzen nauela.
Hiri zoragarria da, ezta?
Bai.
Portugaldarrak Espainiarrak bezalakoak dira horretan.
Ganoraz eraikitzen dute.
Baina Frantziako Kongora joan,
eta adreilu bakar bat ez duzu ikusiko.
1975etik daramat hona etortzen.
Poliki-poliki nola suntsitu den ikusi dut. Gogorra da.
Zergatik ez duzue sortzen?
Napalma.
Zenbat garagardo edan ditu honek?
Benetan diot. Formula bat da.
Nondik atera duzu hori?
Jakin-mina.
Patricio saiatu zen, baina ez zen ondo atera.
Zein nahaste erabili zuten?
-Henry, kide. -Bai?
-Telefonora! -Segituan nator.
Kimikaria zara, ala?
Ez.
Baina nire osabak 20 urte eman zituen
lehergailuekin lanean Riotintoko meatzeetan.
Ongi da.
Baina hau desberdina da.
Saiatzeak ez digu kalterik ekarriko, ezta?
Bai.
Kubatarrekin dugun harremana izorratzea.
Ondo atera liteke.
-Ez. -Ez?
Dena den, Patriciok ez baditu minak nahi, izorratuko duzu.
Hori ez da zure arazoa.
Tokia ikusi eta argazkiak ateratzera etorri zara.
Bada, bisitatu,
eta atera argazkiak.
Patricio Lubangotik dator.
Bihar goizean elkartuko gara, beraz, libre zaudete orain.
Zergatik ez diozu candonga erakusten?
Zer da candonga?
Hau bai eromena.
Badakizu nire aitak zer esaten duen?
Candongan Rolexak eta misil antiaereoak ere aurkitu daitezkeela.
Afrikaren bihotza.
Egun on.
Ume mordoa daude.
Baina ez dago zaharrik.
Batzuk Marxistak direla diote, besteak AEBn aldekoak...
Barkatu.
Azken finean, tribu gerra da
ulertzen ez dituzten ideologiek eragina.
Ez du zentzurik.
Gerra Hotza da.
Ez.
Ez, milesker.
Ez duzu zure mutil-lagunik ekarri hona?
Ez zuten interesik.
Badakizu zer esan zidan zure aitak?
Nire benetako misioa Marbellan ez dela gimnasioa,
zu laguntzea baizik.
-Lepokorik nahi? -Ez, milesker.
Aitek halakoak esaten dituzte.
Bada, utzi zu laguntzen.
Noski.
Baina lehenengo ikasi behar duzu.
Zuk uste baino azkarrago ikasten dut.
Ez duzu horren azkar joan beharrik.
Candonga gimnasio batentzako izen ona da.
Erritmikoa da.
Basatia.
"Candonga Kluba".
Gogoko dut.
Aupa.
-Zelan, Henry? -Primeran.
-Kaixo, Sara. -Kaixo. Goraintziak aitaren partez.
Ados, goazen barrura.
Gela bat erreserbatu dut...
Asko sentitzen du ezin etorri izana.
Asko sentitzen du?
Oparitxo asko, baina hori ez zen adostu genuena.
Hirugarren aldia da.
Ez daukat denbora galtzeko astirik.
Esan iezaiozu.
Claymore minak? Betidanik erabili dituzte!
-Lortuko zuela esan zidan. -Saiatu da.
-Baita zera ere! -Zure alde gaude.
Orduan, zergatik ez didazue lehenago esan.
Ez dizu inoiz huts egin.
-Zergatik ez da bera etorri? -Bera arduratu daiteke.
Ez dago beharrik.
Ez badu lortzen, hobe ez etortzea.
Zaila da. Ez da bata edo bestea.
Zaila?
Eta hemen egotea ez, ala?
Badakizue zenbat gizon galdu ditugun aste honetan?
Zenbat mutilatu ditugun?
200 mina eskaini ditzakegu.
Ez, ostia!
Kaka zaharra!
UNITAk guk baino hobeto ezagutzen ditu minak.
Barkatu.
Sara,
kimikariarekin hitz egin dut.
Bospasei astetan prest izango dugula dio.
Nor demontre zara?
Berarekin egiten dut lan.
Bere bikotekidea da.
-Zure senarra. -Bai.
Oskar.
Ezin genuen ezer esan,
sortzeko baieztapenik gabe.
Zer sortu?
Napalma.
Kopurua egokitu beharko genuke,
baina lagin bat ekarri dezakegu,
hemen probatzeko.
Bospasei aste zentzuzkoa deritzot.
Ezta, Patricio?
Badakizu zer egin duzun?
Ez, ez daki.
Ez dauka ideiarik ere.
Sara.
Sara! Zaude, Sara!
Zer uste duzu dela hau?
Aerobik klase bat?
Testosterona erakustaldia?
Zure potro handiak erakusteko modu bat?
-Sara, ondo aterako da. -Ez dakizu.
Ez dakizu ezer.
Zakurraren bibolinak.
Barkatu.
Ba al dago eserlekurik libre?
Bai, noski. Hor atzean.
Primeran.
Kaixo.
Milesker.
Mario.
Ez ezazu Oskarren maleta atera. Madrilera doa.
Zer?
Bospasei aste esan diezu kubatarrei, ezta?
Bada, hasi zaitez.
Eta egin hirutan.
Sara, goizeko 02:00ak dira.
Tori. Hartu ezazu hoztu aurretik.
On egingo dizu bidaia luze horren ondoren.
Milesker.
Oskar...
Nire osabak egin dezakeela ez baneki,
-ez nukeen ezer esango. -Badakit.
Hartu atseden. Bihar joango zara bera ikustera, ados?
Badakizu huts egin didazuela.
Barkatu horrela egin izana.
-Ezin nintzen ezer egin gabe geratu. -Ondo da.
Gonbidatuentzako gela daukagu hemen.
Gaur egin lo hor.
Bihar hobeto ikusiko dugu dena.
Gauza bakarra esan nahi dut.
Fidatu zaitezte.
Hiru aste dituzu.
Gabon.
Eskerrik asko.
Kimikariek Luandan erabili zuten konposatuen zerrenda.
Eta hau?
Napalmaren probak grabatzeko.
Zatoz nirekin.
Hobeto bideoz, ez dut denborarik galdu nahi.
Opadazu zorte ona, bederen.
Garbigarria erabili dute eta!
Garbigarria?
Bai, arroparentzako garbigarria azido fosforikoaren ordez.
Horrela ez da bukaerako gelatina sortuko.
-Hori da dena? -Ez.
Ez da hain erraza.
Azidoak ezegonkortasun asko dakar.
Beraz, aluminiozko xaboiarekin saiatuko naiz.
Ondo aterako dela uste duzu?
Hiru aste soilik ditugu.
-Zaude. -Begira.
Arraioa!
Egonkortzen denean lortuko dugunaren hamarrena da.
Hiru astetan bikain aterako da.
Ez dago zaharrik, eta lodirik ere ez.
Dena anabasa da.
Bizitza egun bakarra balitz bezala.
Arraioa.
Afrika harrigarria da. Harrigarria.
Eta Sararen familia aberasten.
Halakoa da mundua, Manuel.
Fidatzen zara horietaz?
Zer nahi duten argi dute.
Ez dut hori galdetu.
Sarak behar nau.
-Zertarako? -Ez dakit.
Baina nire bila etorri zen.
Marbellakoa bere ideia izan zen.
Berarekin egin dut lo, gurasoen etxean.
Ez dakit. Badirudi...
Zer dirudi?
Badirudi ni aukeratu nautela.
Bi aste beteko dira.
Eta?
Henryrekin hitz egin dut.
Dena geldiarazi eta hau konpontzeko modu bat dago.
Zein?
Habanakoei Angolan egiten ari direna esatea.
Eta Oskarrek lortzen badu?
Ez du lortuko.
Ez zenuen Luandara eraman behar.
Ez nuen nik eraman.
Aireportuan agertu zen
niri lagundu behar zidala esan zeniolako.
Zure hegazkinera igo, bilerara eraman...
Errua niri egotzi nahi didazu?
Aita, entzun.
Niri lagundu behar zidala esan zenion zuk.
Baina zuk nahi zenuen, horregatik etorri zen.
Gimnasioarengatik etorri zen.
Eta ganorazkoa den ikusteko.
Emaiozu denbora.
Zure ahizpa eta neba haserretuko dituzu.
Pikutara joan daitezela.
Familia aurrera ateratzen dugunok ama, zu eta ni gara.
Zergatik sartu besterik, orduan?
Aita...
Ez esan ezer Habanakoei.
Mesedez.
Aurrera.
-Aste bat dugu, ezta? -Bai.
ASTE BETE BERANDUAGO
NAMIB DESERTUA ANGOLA
Koronel.
Kimikaria omen zara, Farad.
Ez, eta nahi ere ez.
Kaixo, Patricio.
Nire suhia da erruduna.
Orduan?
Badugu ala ez?
Formulen kontua ez da erraza.
Batzuetan nahasketa doitu behar da.
Ez adarrik jo, Farad, zakur zaharra zara.
Kopuruari buruz ari da.
Dosi txikietan egin dituzte saiakerak. Arazorik bada, doitu daiteke.
Ezta, Oskar?
Formula ondo dago.
Gaizki ateratzen bada, nire ardura.
Zatoz, Leo, ikusi.
Auto horien azpian jarri dugu proportzionalki.
Kopuru berdina denen azpian.
Gure aldetik, dena prest.
Horrekin emango diozue su?
Su hartuko badu, hartu dezala ganoraz.
Bizitzako momentu batzuetan
zirt edo zart egin behar da.
Eta porrota berehalakoa izan daiteke.
Ez duzu ikusi nahiko.
Koronel, prest.
Su!
Baina ondo ateratzen bada,
errebelazio bat da.
Epifania bat.
Egun hartan, Oskar berria jaio zen,
niretzat ezezaguna zena,
hondamendi eta suak liluratzen zutena.
Bai, loriatsua izan zen.
Arrakastarako bidea ireki zidan.
Eta, orain, badakit, galbiderakoa ere bai.
-Gainditu dut proba? -Zein proba?
Hala sentitu naiz ezagutu zintudanetik.
Ez dago probarik, Oskar.
Asko duzu ikasteko.
Benetan non nagoen jakin nahi dut.
Zure tokian.
Nire tokia gimnasioa zela uste nuen.
-Batzuetan. -Zeren baitan aldatzen da?
Beheak eta goiak irensteko gogoaren baitan.
Azpitituluak: Leire
Ikuskatzailea: Maialen Rubio